----

----

I Tagħrif

Kunsill

----

POŻIZZJONI KOMUNI (KE) NRU 32/2006

adottata mill-Kunsill nhar it-23 ta’ Novembru 2006

bil-għan li jadotta r-Regolament (KE) Nru .../2006 tal-Parlament Ewropew u tal-Kunsill ta' ... li jemenda r-Regolament (KE) Nru 999/2001 li jistabbilixxi r-regoli għall-prevenzjoni, il-kontroll u l-eradikazzjoni ta' ċertu enċefalopatiji sponġiformi trasmissibbli

(Test b'relevanza għaż-ŻEE)

(2006/C 311 E/01)

IL-PARLAMENT EWROPEW U L-KUNSILL TA' L-UNJONI EWROPEA,

Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 152(4)(b) tiegħu,

Wara li kkunsidraw il-proposta mill-Kummissjoni,

Wara li kkunsidraw l-opinjoni tal-Kumitat Ekonomiku u Soċjali Ewropew (1),

Wara li kkonsultaw mal-Kumitat tar-Reġjuni,

Filwaqt li jaġixxu skond il-proċedura stabbilita fl-Artikolu 251 tat-Trattat (2),

Billi:

ADOTTAW DAN IR-REGOLAMENT:

Artikolu 1

Ir-Regolament (KE) Nru 999/2001 huwa b' dan emendat kif ġej:

Artikolu 2

Dan ir-Regolament għandu jidħol fis-seħħ fl-għoxrin jum ta' wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri kollha.

Magħmul fi, ...

Għall-Parlament Ewropew

Il-President

...

Għall-Kunsill

Il-President

...

----

(1)ĠU C 234, 22.9.2005, p. 26.

(2)  Opinjoni tal-Parlament Ewropew tas-17 ta' Mejju 2006 (għadha mhux pubblikata fil-Ġurnal Uffiċjali), u Pożizzjoni Komuni tal-Kunsill tal-23 ta’ Novembru 2006 u Pożizzjoni tal-Parlament Ewropew tal-... (għadha mhux pubblikata fil-Ġurnal Uffiċjali).

(3)ĠU L 147, 31.5.2001, p.1. Regolament kif emendat l-aħħar bir-Regolament tal-Kummissjoni (KE) Nru 1041/2006 (ĠU L 187, 8.7.2006, p.10).

(4)ĠU L 163, 23.6.2005, p. 1.

(5)ĠU L 41, 14.2.2003, p. 41.

(6)ĠU L 273, 10.10.2002, p. 1. Regolament kif emendat l-aħħar bir-Regolament tal-Kummissjoni (KE) Nru 208/2006 (ĠU L 36, 8.2.2006, p. 25).

(7)ĠU L 283, 31.10.2003, p. 29.

(8)ĠU L 184, 17.7.1999, p. 23. Deċiżjoni kif emendata mid-Deċiżjoni 2006/512/KE (ĠU L 200, 22.7.2006, p. 11.)

(9)ĠU L 273, 10.10.2002, p. 1. Regolament kif emendat l-aħħar mir-Regolament tal-Kummissjoni (KE) Nru 208/2006 (ĠU L 36, 8.2.2006, p. 25).”;

(10)ĠU C 174 E, 14.7.2005, p. 178.”;

----

DIKJARAZZJONI TAR-RAĠUNIJIET TAL-KUNSILL

I.   INTRODUZZJONI

II.   OBJETTIVI

Ir-Regolament propost bi ħsiebu jindirizza t-tħassib ta' l-Istati Membri, partikolarment fir-rigward ta':

III.   ANALIŻI TAL-POŻIZZJONI KOMUNI

1.   Kuntest ġenerali

Intlaħaq ftehim dwar dan id-dossier fl-ewwel qari f'Mejju 2006.

Ir-reviżjoni ta' l-abbozz tar-Regolament mill-ġuristi-lingwisti taż-żewġ istituzzjonijiet seħħet fid-19 ta' Settembru 2006 (PE-CONS 3618/06).

Sadanittant, il-Kunsill adotta d-Deċiżjoni 2006/512/KE li tintroduċi proċedura ġdida msemmija “proċedura regolatorja bi skrutinju” fid-Deċiżjoni tal-Kunsill 1999/468/KE tat-28 ta' Ġunju 1999 li tistabbilixxi l-proċeduri għall-eżerċizzju tas-setgħat implimentattivi mogħtija lill-Kummissjoni (l-Artikolu 5a).

Il-proċedura l-ġdida tal-Kumitat għandha tiġi segwita għall-adozzjoni ta' miżuri ta' kamp ta' applikazzjoni ġenerali li huma maħsuba biex jemendaw elementi mhux essenzjali ta' strument bażiku adottat skond il-proċedura msemmija fl-Artikolu 251 tat-Trattat, inter alia billi jitħassru xi wħud minn dawk l-elementi jew billi jiġi ssupplimentat l-istrument biż-żieda ta' elementi mhux essenzjali ġodda.

2.   Adattamenti introdotti mill-Kunsill

Ir-Regolament (KE) Nru 999/2001 dejjem jirreferi għall-proċedura regolatorja tal-Kumitat meta jingħataw setgħat implimentattivi lill-Kummissjoni u għaldaqstant irid jiġi adattat, fejn hu xieraq, għall-proċedura regolatorja ġdida tal-Kumitat bi skrutinju.

Minħabba l-urġenza tal-kwistjoni (1), ser ikun meħtieġ li l-adozzjoni ta' dan ir-Regolament mill-Parlament u mill-Kunsill isseħħ sa Diċembru 2006.

Il-Kummissjoni aċċettat il-pożizzjoni komuni miftiehma mill-Kunsill.

----

(1)  Diversi miżuri ta' implimentazzjoni huma imblokkati fil-livell tal-Kummissjoni.

----

----

POŻIZZJONI KOMUNI (KE) NRU 33/2006

adottata mill-Kunsill fit-23 ta' Novembru 2006

bil-ħsieb ta' l-adozzjoni ta' Direttiva 2006/.../KE tal-Parlament Ewropew u tal-Kunsill tal-... dwar il-valutazzjoni u l-immaniġġar tar-riskji ta' l-għargħar

(2006/C 311 E/02)

IL-PARLAMENT EWROPEW U L-KUNSILL TA' L-UNJONI EWROPEA,

Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 175 (1) tiegħu,

Wara li kkunsidraw il-proposta mill-Kummissjoni,

Wara li kkunsidraw l-Opinjoni tal-Kumitat Ekonomiku u Soċjali Ewropew (1),

Filwaqt li jaġixxu skond il-proċedura stabbilita fl-Artikolu 251 tat-Trattat (2),

Billi:

ADOTTAW DIN ID-DIRETTIVA:

KAPITOLU I

DISPOŻIZZJONIJIET ĠENERALI

Artikolu 1

Il-fini ta' din id-Direttiva hu li jiġi stabbilit qafas għall-valutazzjoni u l-imaniġġar tar-riskji ta' għargħar, bil-għan li jitnaqqsu l-konsegwenzi negattivi fuq is-saħħa tal-bniedem, l-ambjent, il-wirt kulturali u l-attività ekonomika assoċjata ma' l-għargħar fil-Komunità.

Artikolu 2

Għall-fini ta' din id-Direttiva, flimkien mad-definizzjonijiet ta' “xmara”, “baċin tax-xmara”, “sotto baċin” u “distrett ta' baċin tax-xmara” kif stabbilit fl-Artikolu 2 tad-Direttiva 2000/60/KE, għandhom japplikaw id-definizzjonijiet li ġejjin:

Artikolu 3

1.   Għall-finijiet ta' din id-Direttiva, l-Istati Membri għandhom jagħmlu użu mill-arranġamenti magħmulin taħt l-Artikolu 3(1), (2), (3), (5) u (6) tad-Direttiva 2000/60/KE.

2.   Madankollu, għall-implimentazzjoni ta' din id-Direttiva, l-Istati Membri jistgħu:

F'dawn il-każijiet, l-Istati Membri għandhom sa ... (9), jikkomunikaw lill-Kummissjoni l-informazzjoni msemmija fl-Anness I tad-Direttiva 2000/60/KE. Għal dan il-fini, kull referenza għal awtoritajiet kompetenti u distretti ta' baċin tax-xmara għandha titqies bħala referenza għall-awtoritajiet kompetenti u għall-unità ta' maniġġar imsemmija f' dan l-Artikolu. L-Istati Membri għandhom jinfurmaw lill-Kummissjoni b'kull tibdil fl-informazzjoni pprovduta skond dan il-paragrafu fi żmien tliet xhur minn meta l-bidla tieħu effett.

KAPITOLU II

VALUTAZZJONI PRELIMINARI TAR-RISKJU TA' GĦARGĦAR

Artikolu 4

1.   L-Istati Membri għandhom, għal kull distrett ta' baċin tax-xmara jew unità ta' maniġġar imsemmija fl-Artikolu 3(2)(b) jew il-parti ta' baċin tax-xmara internazzjonali li tinsab fit-territorju tagħhom, jagħmlu valutazzjoni preliminari tar-riskju ta' għargħar skond il-paragrafu 2 ta' dan l-Artikolu.

2.   Għandha titwettaq valutazzjoni preliminari tar-riskju ta' għargħar biex tipprovdi valutazzjoni ta' riskji potenzjali bbażata fuq informazzjoni disponibbli jew faċilment derivabbli, bħal reġistri. Il-valutazzjoni għandha tinkludi ta' l-inqas dan li ġej:

u, fejn xieraq, hi għandha tinkludi:

3.   Fil-każ ta' distretti ta' baċini tax-xmara internazzjonali, jew unitàjiet ta' maniġġar imsemmija fl-Artikolu 3(2)(b) li huma komuni ma' Stati Membri oħrajn, l-Istati Membri għandhom jiżguraw li jseħħ skambju ta' informazzjoni rilevanti bejn l-awtoritajiet kompetenti konċernati.

4.   L-Istati Membri għandhom ilestu il-valutazzjoni preliminari tar-riskju ta' għargħar sat-22 ta' Diċembru 2012.

Artikolu 5

1.   Abbażi tal-valutazzjoni preliminari tar-riskju ta' għargħar imsemmija fl-Artikolu 4, l-Istati Membri għandhom, għal kull distrett ta' baċin tax-xmara jew unità ta' maniġġar imsemmija fl-Artikolu 3(2)(b) jew il-parti ta' distrett ta' baċin tax-xmara internazzjonali li jinsab fit-territorju tagħhom jidentifikaw dawk iż-żoni li għalihom l-Istati Membri jikkonkludu li hemm riskji potenzjali sinifikanti jew jista' raġonevolment jitqies li x'aktarx iseħħ għargħar.

2.   L-identifikazzjoni skond il-paragrafu 1 ta' żoni li jappartjenu għal distrett ta' baċin tax-xmara internazzjonali, jew għal unità ta' maniġġar imsemmija fl-Artikolu 3(2)(b) komuni ma' Stat Membru ieħor, għandha tiġi koordinata bejn l-Istati Membri konċernati.

KAPITOLU III

MAPEP TA' PERIKLU TA' GĦARGĦAR U MAPEP TA' RISKJU TA' GĦARGĦAR

Artikolu 6

1.   L-Istati Membri għandhom fil-livell ta' distrett ta' baċin tax-xmara u unità ta' maniġġar imsemmija fl-Artikolu 3(2)(b), iħejju mapep ta' periklu ta' għargħar u mapep ta' riskju ta' għargħar, fl-iskala l-aktar adatta għaż-żoni identifikati skond l-Artikolu 5(1).

2.   It-tħejjija ta' mapep ta' periklu ta' għargħar u mapep ta' riskju ta' għargħar għal żoni identifikati taħt l-Artikolu 5 li huma komuni ma' Stati Membri oħrajn għandha tkun soġġetta għal skambju minn qabel ta' informazzjoni bejn l-Istati Membri konċernati.

3.   Il-mapep tal-periklu ta' għargħar għandhom ikopru ż-żoni ġeografiċi li jistgħu jiġu mfawra skond ix-xenarji li ġejjin:

4.   Għal kull xenarju msemmi fil-paragrafu 3 għandhom jintwerew l-elementi li ġejjin:

5.   Il-mapep tar-riskju ta' għargħar għandhom juru l-konsegwenzi negattivi potenzjali assoċjati ma' għargħar fix-xenarji msemmijin fil-paragrafu 3 u espressi f'termini ta' dawn li ġejjin:

6.   L-Istati Membri jistgħu jiddeċiedu li, għal żoni kostali fejn jeżisti livell adegwat ta' protezzjoni, it-tħejjija ta' mapep ta' periklu ta' għargħar għandha tkun limitata għax-xenarju msemmi f' paragrafu 3(a).

7.   L-Istati Membri jistgħu jiddeċiedu li għal żoni fejn l-għargħar jiġi minn sorsi ta' ilma ta' taħt l-art, it-tħejjija ta' mapep ta' periklu ta' għargħar għandha tkun limitata għax-xenarju deskritt f' paragrafu 3(a).

8.   L-Istati Membri għandhom jiżguraw li l-mapep tal-periklu ta' l-għargħar u l-mapep tar-riskju ta' l-għargħar jitlestew sat-22 ta' Diċembru 2013.

KAPITOLU IV

PJANIJIET GĦALL-MANIĠĠAR TAR-RISKJU TA' GĦARGĦAR

Artikolu 7

1.   Abbażi tal-mapep imsemmija fl-Artikolu 6 l-Istati Membri għandhom jistabbilixxu pjanijiet għall-maniġġar tar-riskju ta' għargħar ikkoordinati fil-livell ta' distrett ta' baċin tax-xmara jew unità ta' maniġġar imsemmija fl-Artikolu 3(2)(b) għaż-żoni identifikati fl-Artikolu 5(1) u ż-żoni koperti bl-Artikolu 13(1)(b) skond il-paragrafi 2 u 3 ta' dan l-Artikolu.

2.   L-Istati Membri għandhom jistabbilixxu objettivi adatti għall-maniġġar tar-riskji ta' għargħar għaż-żoni identifikati taħt l-Artikolu 5(1) u ż-żoni koperti bl-Artikolu 13(1)(b), li jiffukaw fuq it-tnaqqis tal-konsegwenzi negattivi potenzjali ta' l-għargħar għas-saħħa tal-bniedem, l-ambjent, il-wirt kulturali u l-attività ekonomika, u, jekk jitqies xieraq, fuq inizjattivi non-strutturali u/jew fuq it-tnaqqis tal-probabbiltà ta' għargħar.

3.   Il-pjanijiet għall-maniġġar tar-riskju ta' għargħar għandhom jinkludu miżuri bil-għan li jintlaħqu l-objettivi stabbiliti skond il-paragrafu 2 u għandhom jinkludu l-komponenti mniżżla fil-Parti A ta' l-Anness.

Il-pjanijiet għall-maniġġar tar-riskju ta' għargħar għandhom iqisu aspetti rilevanti bħall-ispejjeż u l-benefiċċji, il-firxa ta' l-għargħar u r-rotot ta' mogħdija ta' l-għargħar u ż-żoni bil-potenzjal ta' żamma ta' għargħar, l-objettivi ambjentali ta' l-Artikolu 4 tad-Direttiva 2000/60/KE, il-maniġġar tal-ħamrija u l-ilma, l-ippjanar ta' l-ispazju, l-użu ta' l-art, il-konservazzjoni tan-natura, in-navigazzjoni u l-infrastruttura tal-port.

Il-pjanijiet għall-maniġġar tar-riskju ta' għargħar għandhom jittrattaw l-aspetti kollha tal-maniġġar tar-riskju ta' għargħar u jiffokaw fuq il-prevenzjoni, il-ħarsien, l-istat ta' tħejjija, inkluż it-tbassir ta' għargħar u sistemi ta' twissija minn kmieni u jqisu l-karatteristiċi tal-baċin jew tas-sotto baċin tax-xmara partikolari. Il-pjanijiet għall-maniġġar tar-riskju ta' għargħar jistgħu jinkludu wkoll l-għargħar ikkontrollat ta' ċerti żoni f'każ li jseħħ għargħar.

4.   Pjanijiet ta' maniġġar tar-riskju ta' għargħar stabbiliti fi Stat Membru wieħed m'għandhomx jinkludu miżuri li, bil-firxa u l-impatt tagħhom, iżidu b'mod sinifikattiv ir-riskji ta' għargħar 'il fuq jew 'l isfel f'pajjiżi oħra fl-istess baċin jew sotto-baċin tax-xmara, sakemm dawn il-miżuri ma' jkunux ġew ikkoordinati u tkun instabet soluzzjoni miftiehma fost l-Istati Membri konċernati fil-qafas ta' l-Artikolu 8.

5.   L-Istati Membri għandhom jiżguraw li l-pjanijiet għall-maniġġar tar-riskju ta' għargħar jitlestew u jiġu ppubblikati sat-22 ta' Diċembru 2015.

Artikolu 8

1.   Għal distretti ta' baċin tax-xmara jew unità ta' maniġġar imsemmija fl-Artikolu 3(2)(b) li jinsabu kollha kemm huma fit-territorju tagħhom, l-Istati Membri għandhom jiżguraw li jsir pjan uniku ta' maniġġar tar-riskju ta' għargħar, jew sett ta' pjanijiet ta' maniġġar tar-riskju ta' għargħar ikkoordinati fil-livell tad-distrett tal-baċin tax-xmara.

2.   Fil-każ ta' distrett ta' baċin tax-xmara internazzjonali jew unità ta' maniġġar imsemmija fl-Artikolu 3(2)(b) li tkun kompletament fil-Komunità, l-Istati Membri għandhom jiżguraw koordinazzjoni bil-ħsieb li jsir pjan internazzjonali wieħed ta' maniġġar tar-riskju ta' għargħar, jew sett ta' pjanijiet ta' maniġġar tar-riskju ta' għargħar ikkoordinati fil-livell tad-distrett internazzjonali tal-baċin tax-xmara. Fejn ma jsirux pjanijiet bħal dawn, l-Istati Membri għandhom jagħmlu pjanijiet ta' maniġġar tar-riskju ta' għargħar li jkopru ta' l-inqas il-partijiet tad-distrett internazzjonali tal-baċin tax-xmara li jinsabu fit-territorju tagħhom, kemm jista' jkun ikkoordinati fil-livell tad-distrett internazzjonali tal-baċin tax-xmara.

3.   Fil-każ ta' distrett ta' baċin tax-xmara internazzjonali jew unità ta' maniġġar imsemmija fl-Artikolu 3(2)(b) li testendi lil hinn mill-konfini tal-Komunità, l-Istati Membri għandhom jagħmlu l-almu tagħhom biex jipproduċu pjan internazzjonali uniku ta' maniġġar tar-riskju ta' għargħar jew sett ta' pjanijiet ta' maniġġar tar-riskju ta' għargħar ikkoordinati fil-livell tad-distrett ta' baċin tax-xmara internazzjonali; fejn dan ma jistax isir, il-paragrafu 2 għandu japplika għall-partijiet tal-baċin tax-xmara internazzjonali li jinsabu fit-territorju tagħhom.

4.   Il-pjanijiet ta' maniġġar tar-riskju ta' għargħar imsemmija fil-paragrafi 2 u 3 għandhom jiġu ssupplimentati, fejn meqjus xieraq minn pajjiżi li għandhom sotto baċini kondiviżi, bi pjanijiet ta' maniġġar tar-riskju ta' għargħar aktar dettaljati kkoordinati fil-livell tas-sotto baċini internazzjonali.

5.   Fejn Stat Membru jidentifika kwistjoni li għandha impatt fuq il-maniġġar tar-riskji ta' għargħar ta' l-ilmijiet tiegħu u dik il-kwistjoni ma tkunx tista tiġi riżolta minn dak l-Istat Membru, hu jista' jirrapporta l-kwistjoni lill-Kummissjoni u lil kwalunkwe Stat Membru ieħor konċernat u jista' jagħmel rakkomandazzjonijiet għar-riżoluzzjoni tagħha.

Il-Kummissjoni għandha twieġeb għal kwalunkwe rapport jew rakkomandazzjonijiet mill-Istati Membri fi żmien perijodu ta' sitt xhur.

KAPITOLU V

KOORDINAZZJONI MAD-DIRETTIVA 2000/60/KE, L-INFORMAZZJONI U L-KONSULTAZZJONI TAL-PUBBLIKU

Artikolu 9

L-Istati Membri għandhom jieħdu passi xierqa biex jikkoordinaw l-applikazzjoni ta' din id-Direttiva u dik tad-Direttiva 2000/60/KE waqt li jiffokaw fuq l-opportunitajiet għat-titjib ta' l-effiċjenza, l-iskambju ta' l-informazzjoni u biex jinkisbu sinerġiji u benefiċċji komuni wara li jikkunsidraw l-objettivi ambjentali stabbiliti fl-Artikolu 4 tad-Direttiva 2000/60/KE. B'mod partikolari:

Artikolu 10

1.   B'mod konformi mal-leġislazzjoni Komunitarja applikabbli, l-Istati Membri għandhom iqiegħdu l-valutazzjoni preliminari tar-riskju ta' għargħar, il-mapep tal-periklu ta' għargħar, il-mapep tar-riskju ta' għargħar u l-pjanijiet tal-maniġġar tar-riskju ta' għargħar disponibbli għall-pubbliku.

2.   L-Istati Membri għandhom jinkoraġġixxu involviment attiv tal-partijiet interessati fil-produzzjoni, fir-reviżjoni u fl-aġġornament tal-pjanijiet tal-maniġġar tar-riskju ta' għargħar imsemmija fil-Kapitolu IV.

KAPITOLU VI

MIŻURI TA' IMPLIMENTAZZJONI U EMENDI

Artikolu 11

1.   Il-Kummissjoni tista', skond il-proċedura msemmija fl-Artikolu 12(2), tadotta formati tekniċi għall-finijiet ta' l-ipproċessar u t-trasmissjoni ta' data, inkluża data statistika u kartografika, lill-Kummissjoni. Il-formati tekniċi għandhom jiġu adottati mill-inqas sentejn qabel id-dati indikati fl-Artikoli 4(4), 6(8) u 7(5), waqt li jitqiesu l-istandards eżistenti kif ukoll il-formati żviluppati fi ħdan l-atti Komunitarji rilevanti.

2.   Il-Kummissjoni tista', waqt li tqis il-perijodi għar-reviżjoni u l-aġġornament u skond il-proċedura msemmija fl-Artikolu 12(2), tadatta l-Anness għall-progress xjentifiku u tekniku.

Artikolu 12

1.   Il-Kummissjoni għandha tkun megħjuna mill-Kumitat stabbilit skond l-Artikolu 21 tad-Direttiva 2000/60/KE (minn hawn 'il quddiem imsejjaħ “il-Kumitat”).

2.   Fejn issir referenza għal dan il-paragrafu, għandhom japplikaw l-Artikoli 5 u 7 tad-Deċiżjoni 1999/468/KE, wara li jiġu kkunsidrati d-dispożizzjonijiet ta' l-Artikolu 8 tagħha.

Il-perjodu stabbilit fl-Artikolu 5(6) tad-Deċiżjoni 1999/468/KE għandu jkun stabbilit għal tliet xhur.

3.   Il-Kumitat għandu jadotta r-regoli tal-proċedura tiegħu.

KAPITOLU VII

MIŻURI TRANSITORJI

Artikolu 13

1.   L-Istati Membri jistgħu jiddeċiedu li ma jwettqux il-valutazzjoni preliminari tar-riskju msemmija fl-Artikolu 4 għal dawk il-baċini tax-xmajjar, sotto-baċini jew żoni kostali fejn ikunu jew:

2.   L-Istati Membri jistgħu jiddeċiedu li jagħmlu użu mill-mapep tal-periklu ta' għargħar u l-mapep tar-riskju ta' għargħar iffinalizzati qabel it-22 ta' Diċembru 2010, jekk tali mapep jipprovdu livell ta' informazzjoni ekwivalenti għall-ħtiġiet ta' l-Artikolu 6.

3.   L-Istati Membri jistgħu jiddeċiedu li jagħmlu użu minn pjanijiet ta' maniġġar tar-riskju ta' għargħar iffinalizzati qabel it-22 ta' Diċembru 2010, sakemm il-kontenut ta' dawn il-pjanijiet ikun ekwivalenti għall-ħtiġiet imniżżla fl-Artikolu 7.

4.   Il-paragrafi 1, 2 u 3 għandhom japplikaw mingħajr preġudizzju għall-Artikolu 14.

KAPITOLU VIII

REVIŻJONIJIET, RAPPORTI U DISPOŻIZZJONIJIET FINALI

Artikolu 14

1.   Il-valutazzjoni preliminari tar-riskju ta' għargħar, jew il-valutazzjoni u d-deċiżjonijiet imsemmijin fl-Artikolu 13 (1), għandha tiġi riveduta u jekk ikun meħtieġ aġġornata sat-22 ta' Diċembru 2018 u kull sitt snin minn hemm 'il quddiem.

2.   Il-mapep ta' periklu u l-mapep ta' riskju ta' għargħar għandhom jiġu riveduti, u jekk ikun meħtieġ aġġornati, sat-22 ta' Diċembru 2019, u kull sitt snin minn hemm 'il quddiem.

3.   Il-pjan(ijiet) tal-maniġġar tar-riskju ta' għargħar għandhom jiġu riveduti u jekk meħtieġ aġġornati, bl-inklużjoni tal-komponenti li hemm fil-parti B ta' l-Anness, sat-22 ta' Diċembru 2021 u kull sitt snin minn hemm 'il quddiem.

4.   L-impatt probabbli ta' bidla fil-klima fuq l-okkorrenza ta' l-għargħar għandha titqies fir-reviżjonijiet imsemmijin fil-paragrafi 1 u 3.

Artikolu 15

1.   L-Istati Membri għandhom jagħmlu disponibbli għall-Kummissjoni l-valutazzjoni preliminari tar-riskju ta' għargħar, il-mapep tal-periklu ta' għargħar, il-mapep tar-riskju ta' għargħar u l-pjanijiet tal-maniġġar tar-riskju ta' għargħar imsemmija fl-Artikoli 4, 6 u 7, kif ukoll ir-reviżjoni tagħhom u, fejn applikabbli, l-aġġornamenti tagħhom fi żmien tliet xhur wara d-dati indikati rispettivament fl-Artikoli 4(4), 6(8), 7(5) u 14.

2.   L-Istati Membri għandhom jinfurmaw lill-Kummissjoni bid-deċiżjonijiet meħudin skond l-Artikolu 13 (1), (2) u (3) u jagħmlu disponibbli l-informazzjoni rilevanti dwar dan sad-dati indikati rispettivament fl-Artikoli 4(4), 6(8) u 7(5).

Artikolu 16

Sa mhux aktar tard mit-22 ta' Diċembru 2018, u kull sitt snin minn hemm 'il quddiem il-Kummissjoni għandha tippreżenta lill-Parlament Ewropew u lill-Kunsill rapport dwar l-implimentazzjoni ta' din id-Direttiva.

Artikolu 17

1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma' din id-Direttiva sa ... (11). Huma għandhom minnufih jikkomunikaw lill-Kummissjoni t-test ta' dawk id-dispożizzjonijiet.

Meta Stati Membri jadottaw dawn il-miżuri dawn għandu jkun fihom referenza għal din id-Direttiva jew ikunu akkumpanjati minn tali referenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir tali referenza.

2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li jadottaw fil-qasam kopert b'din id-Direttiva.

Artikolu 18

Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha fil-Ġurnal Uffiċjali ta' l-Unjoni Ewropea.

Artikolu 19

Din id-Direttiva hi indirizzata lill-Istati Membri.

Magħmul fi,

Għall-Parlament Ewropew

Il-President

...

Mill-Kunsill

Il-President

...

----

(1)  Opinjoni tas-17 ta' Mejju 2006 (għadha mhux pubblikata fil-Ġurnal Uffiċjali).

(2)  Opinjoni tal-Parlament Ewropew tat-13 ta' Ġunju 2006 (għadha mhux pubblikata fil-Ġurnal Uffiċjali) u Deċiżjoni tal-Kunsill tal-... (għadha mhux pubblikata fil-Ġurnal Uffiċjali).

(3)ĠU L 327, 22.2.2000, p. 1. Direttiva kif emendata mid-Deċiżjoni Nru. 2455/2001/KE (ĠU L 331, 15.12.2001, p. 1).

(4)ĠU L 186, 5.8.1995, p. 42.

(5)ĠU L 297, 15.11.2001, p. 7.

(6)ĠU L 311, 14.11.2002, p. 3.

(7)ĠU L 184, 17.7.1999, p.23. Deċiżjoni kif emendata bid-Deċiżjoni 2006/512/KE (ĠU L 200, 22.7.2006, p.11).

(8)ĠU C 321, 31.12.2003, p. 1.

(9)  Sentejn u nofs wara d-data tad-dħul fis-seħħ ta' din id-Direttiva.

(10)ĠU L 257, 10.10.1996, p. 26. Direttiva kif emendata l-aħħar bir-Regolament (KE) Nru. 166/2006 (ĠU L 33, 4.2.2006, p. 1).

(11)  Sentejn wara d-data tad-dħul fis-seħħ ta' din id-Direttiva.

----

ANNESS

A.   PJANIJIET GĦALL-MANIĠĠAR TAR-RISKJU TA' GĦARGĦAR

B.   IL-KOMPONENTI TA' L-AĠĠORNAMENT SUSSEGWENTI TAL-PJANIJIET TAL-MANIĠĠAR TAR-RISKJU TA' GĦARGĦAR

----

(1)ĠU L 175, 5.7.1985, p. 40. Direttiva kif emendata l-aħħar bid-Direttiva 2003/35/KE tal-Parlament Ewropew u tal-Kunsill (ĠU L 156, 25.6.2003, p. 17).

(2)ĠU L 10, 14.1.1997, p.13. Direttiva kif emendata l-aħħar bid-Direttiva 2003/105/KE tal-Parlament Ewropew u tal-Kunsill (ĠU L 345, 31.12.2003, p.97).

(3)ĠU L 197, 21.7.2001, p. 30.

----

DIKJARAZZJONI TAR-RAĠUNIJIET TAL-KUNSILL

I.   INTRODUZZJONI

Il-Kummissjoni adottat il-proposta tagħha għal Direttiva tal-Parlament Ewropew u tal-Kunsill dwar il-valutazzjoni u l-maniġġar ta' għargħar fit-18 ta' Jannar 2006.

Il-Parlament Ewropew adotta l-opinjoni ta' l-ewwel qari tiegħu fit-13 ta' Ġunju 2006.

Il-Kumitat tar-Reġjuni ddeċieda li ma jagħtix opinjoni.

Il-Kumitat Ekonomiku u Soċjali adotta l-opinjoni tiegħu fis-17 ta' Mejju 2006.

Il-Kunsill adotta l-pożizzjoni komuni tiegħu fi 23 ta' Novembru 2006.

II.   OBJETTIV

L-objettiv ta' din id-Direttiva huwa li jiġi stabbilit qafas għall-valutazzjoni u l-maniġġar ta' riskji relatati ma' l-għargħar għas-saħħa tal-bniedem, l-ambjent, il-wirt kulturali u l-attività ekonomika. Din ser titlob valutazzjoni preliminari tar-riskju ta' għargħar, l-immappar ta' għargħar fiż-żoni kollha b'riskju sinifikanti ta' għargħar, koordinazzjoni fil-baċini tax-xmajjar li jinsabu f'iktar minn pajjiż wieħed, kif ukoll il-produzzjoni ta' pjanijiet ta' maniġġar tar-riskju ta' għargħar permezz ta' proċess b'parteċipazzjoni wiesgħa.

Minħabba d-diversità fl-UE f'termini ta' ġeografija, idroloġija u l-istruttura taċ-ċentri ta' abitazzjoni, id-Direttiva proposta tipprovdi lill-Istati Membri flessibilità sostanzjali biex jiġu determinati l-objettivi għall-maniġġar tar-riskji ta' għargħar, il-miżuri li għandhom jittieħdu biex jintlaħqu dawn l-objettivi, kif ukoll l-iskedi taż-żmien biex jiġu implimentati l-miżuri fil-pjanijiet ta' maniġġar tar-riskju ta' għargħar.

L-applikazzjoni tad-Direttiva proposta u dak tad-Direttiva Kwadru dwar l-Ilma għandhom jiġu kkoordinati.

III.   ANALIŻI TAL-POŻIZZJONI KOMUNI

1.   Ġenerali

Il-pożizzjoni komuni tinkorpora numru ta' emendi mill-ewwel qari tal-Parlament Ewropew, verbatim, parzjalment jew fl-ispirtu. Dawn itejbu jew jikkjarifikaw it-test tad-Direttiva proposta.

Madankollu, emendi oħrajn mhumiex riflessi fil-pożizzjoni komuni minħabba li l-Kunsill qabel li ma kinux metieġa u/jew aċċettabbli.

2.   Dispożizzjonijiet ġenerali (Titolu, Kapitolu I)

Il-pożizzjoni komuni hija konsistenti ma' l-Emenda I, li tbiddel it-titolu tad-Direttiva. Peress li r-referenza għall-kisba ta' l-objettivi ambjentali mniżżla fil-leġislazzjoni Komunitarja eżistenti hija koperta mill-bażi legali tad-Direttiva, l-Emenda 26 ġiet aċċettata parzjalment. Il-pożizzjoni komuni m'hix allinjata ma' l-Emenda 27 li tkun tillimita l-applikazzjoni tad-Direttiva għal kawżi speċifiċi ta' l-għargħar. Il-konsegwenzi għas-saħħa tal-bniedem u l-attività ekonomika huma msemmija wkoll fid-definizzjoni tar-riskju ta' l-għargħar. Il-Kunsill, madankollu, iżid lista mhux eżawrjenti ta' tipi ta' għargħar u l-possibbiltà li jiġu esklużi għargħar mis-sistemi tad-drenaġġ. L-Emendi 28 u 29 ġew aċċettati parzjalment u fis-sħiħ, rispettivament.

L-Emenda 30 dwar l-użu ta' awtoritajiet kompetenti oħrajn ġiet aċċettata fis-sħiħ. Barra minn hekk, ġiet introdotta l-possibbiltà li jintużaw unitajiet ta' maniġġar differenti minn dawk assenjati skond l-Artikolu 3(1) tad-Direttiva 2000/60/KE.

3.   Valutazzjoni preliminari tar-riskju ta' għargħar (Kapitolu II)

L-Emendi 32 u 33 ġew aċċettati fis-sħiħ. L-Artikolu 4 kien simplifikat biex inaqqas il-piż amministrattiv tal-valutazzjonijiet preliminari tar-riskju ta' għargħar u, konsegwentement, l-Emendi 34 u 36 ma ġewx aċċettati. Madankollu, il-valutazzjoni ta' l-effettività ta' l-infrastruttura eżistenti għall-ħarsien mill-għargħar kif imsemmi fl-Emenda 36 tifforma parti impliċita ta' kwalunkwe valutazzjoni tar-riskju ta' għargħar. Saret ukoll distinzjoni bejn għargħar ta' l-imgħoddi u dawk futuri. Fl-Artikolu 4(2)(d), il-Kunsill għamel fakultattiv għall-Istati Membri li jieħdu kont ta' għargħar futuri.

Il-Kunsill ħassar l-Artikolu 5(1)(a) tal-proposta oriġinali li tirreferi għaliha l-Emenda 38 bil-għan li jissimplifika u jirrazzjonalizza t-test. L-Emenda 39 ġiet aċċettata fl-ispirtu. L-Emenda 40 ġiet inkorporata fl-Artikolu 4.

4.   Mapep tal-perikolu ta' għargħar u mapep tar-riskju ta' għargħar (Kapitolu III)

Il-kwistjoni ta' sussidji tmur lil hinn mill-ambitu ta' din id-Direttiva u l-Emenda 85 għalhekk ma ġietx aċċettata. L-Emendi 42 u 43 ġew rifjutati minħabba li kienu żejda. L-Emendi 44, 46 u 48 huma koperti bl-Artikolu 6(5)(d), li jħalliha f'idejn l-Istati Membri li jiddeċiedu dwar informazzjoni oħra li għandha tiġi inkluża fil-mapep tar-riskju ta' għargħar. L-Artikolu 7(3) huwa konsistenti wkoll ma' l-Emenda 48. L-Emenda 45 hija żejda peress li l-formulazzjoni fil-pożizzjoni komuni nbidlet. L-Emenda 47 ġiet irrifjutata peress li mhux fattibbli li ssir distinzjoni bejn u li jkun hemm immappjar ta' kawżi speċifiċi ta' għargħar, u l-Emenda 49 ġiet inkorporata parzjalment.

L-Emendi 50 u 51 ma kinux aċċettabbli minħabba li jżidu saffi żejda mal-proċess tal-valutazzjoni u l-karatterizzazzjoni tar-riskju. L-Emenda 52 ġiet aċċettata fl-Artikolu 6(5)(d).

5.   Pjanijiet għall-maniġġar tar-riskju ta' għargħar (Kapitolu IV, Anness)

Il-parti ta' l-Emendi 35 u 60 li kkonċernat konsiderazzjonijiet ta' kost u benifiċċju ġiet inkorporata fl-Artikolu 7(3). L-Emenda 53 ma ġietx aċċettata, peress li mhux meħtieġ li ssir referenza espliċita għal Direttivi oħra li l-Istati Membri għandhom jikkonformaw magħhom. L-Artikolu 7(3) huwa konsistenti ma' l-Emenda 54 fir-rigward ta' pjanuri ta' l-għargħar u rotot ta' mogħdija ta' l-għargħar. L-Emenda 56 ġiet inkorporata safejn tirrelata mal-prinċipju ta' solidarjetà u l-Emenda 57 ġiet aċċettata parzjalment fir-rigward ta' miżuri mhux strutturali u safejn il-pjanijiet ta' maniġġar tar-riskju ta' għargħar m'għandhomx jinkludu miżuri li jistgħu jżidu r-riskju ta' għargħar 'il fuq u 'l isfel ta' pajjiżi oħra (Artikolu 7(4)).

L-Emenda 58 ma kinitx aċċettabli peress li l-Kunsill ma xtaqx jenfasizza r-reviżjoni ta' każijiet ta' għargħar. L-Emenda 59 ġiet aċċettata fil-prinċipju fl-Anness. L-Emenda 61 ġiet aċċettata parzjalment u fil-prinċipju fir-rigward tal-prinċipju ta' solidarjetà. L-Emenda 62 ma ġietx aċċettata sabiex il-prinċipju ta' solidarjetà jinżamm suffiċjentement ġenerali biżżejjed. L-Emenda 63 ma ġietx aċċettata peress li l-proċedura ta' koordinazzjoni ssuġġerita ma kinitx aċċettata u ċertu partijiet ta' l-emenda ma kinux meħtieġa.

L-Emendi 64 u 65 ġew aċċettati parzjalment u fil-prinċipju fir-rigward ta' koordinazzjoni għall-baċin tax-xmara kollu. L-Emenda 66 ġiet aċċettata fis-sħiħ iżda b'formulazzjoni differenti, b'riproduzzjoni tat-test mid-Direttiva Kwadru dwar l-Ilma. Iż-żewġ voti separati ġew irrifjutati peress li l-Kunsill ried iżomm il-koordinazzjoni fakultattiva. L-Emenda 68 ġiet aċċettata fil-prinċipju fil-pożizzjoni komuni billi saret referenza għall-parteċipazzjoni pubblika fl-Artikolu 10(1). L-Emenda 69 ġiet irrifjutata minħabba li l-involviment tal-pubbliku kien diġà kopert fl-Artikolu 10. Il-pożizzjoni komuni ma tinkludix dettalji dwar miżuri ta' tħejjija u għalhekk m'hix konsistenti ma' l-Emendi 69 u 70. L-Emenda 72 ġiet irrifjutata minħabba li m'hix xierqa fil-kuntest ta' rapportar ta' ħtiġiet.

L-Emenda 74 ġiet irrifjutata. Il-Kunsill jemmen li l-Artikolu 7(3) diġà pprovda r-rabta bejn din id-Direttiva u d-Direttiva Kwadru dwar l-Ilma. Huwa f'idejn l-Istati Membri li jiddefinixxu l-miżuri mmirati lejn it-tnaqqis ta' konsegwenzi avversi potenzjali ta' l-għargħar. L-Emenda 75 ġiet irrifjutata peress li t-terminoloġija hija inkonsistenti ma' l-Artikoli 7(2) u 7(3). L-Emenda 86 ġiet aċċettata.

6.   Miżuri transitorji (Kapitolu VII)

Il-pożizzjoni komuni tibni fuq ħidma eżistenti fuq livelli nazzjonali u reġjonali, jiġifieri mapep tal-perikolu ta' għargħar, mapep tar-riskju ta' għargħar u pjanijiet ta' maniġġar. L-Artikolu 13 jaċċetta, parzjalment u/jew fil-prinċipju, l-Emendi 31, 37, 41, 55 u 71.

7.   Oħrajn

IV.   KONKLUŻJONI

Il-Kunsill jikkunsidra li l-pożizzjoni komuni tiegħu fil-biċċa l-kbira tieħu kont ta' l-opinjoni tal-Parlament Ewropew fl-ewwel qari. Hija tirrappreżenta soluzzjoni bilanċjata u realistika bil-għan li jitnaqqsu l-konsegwenzi ta' għargħar fl-Unjoni Ewropea, filwaqt li tiġi żgurata rabta mill-qrib ma' l-implimentazzjoni tad-Direttiva Kwadru dwar l-Ilma. Il-Kunsill jistenna bil-ħerqa diskussjoni kostruttiva mal-Parlament Ewropew bil-ħsieb ta' l-adozzjoni bikrija tad-Direttiva.

----

----

POŻIZZJONI KOMUNI (KE) NRU 34/2006

adottata mill-Kunsill fl-4 ta' Diċembru 2006

bil-ħsieb ta' l-adozzjoni ta' Direttiva 2006/.../KE tal-Parlament Ewropew u tal-Kunsill tal-... li tistabbilixxi regoli dwar kwantitajiet nominali għal prodotti mballati minn qabel, li tħassar id-Direttivi tal-Kunsill 75/106/KEE u 80/232/KEE, u li temenda d-Direttiva tal-Kunsill 76/211/KEE

(2006/C 311 E/03)

IL-PARLAMENT EWROPEW U L-KUNSILL TA' L-UNJONI EWROPEA,

Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 95 tiegħu,

Wara li kkunsidraw il-proposta mill-Kummissjoni,

Wara li kkunsidraw l-opinjoni tal-Kumitat Ekonomiku u Soċjali Ewropew (1),

Filwaqt li jaġixxu skond il-proċedura stabbilita fl-Artikolu 251 tat-Trattat (2),

Billi:

ADOTTAW DIN ID-DIRETTIVA:

KAPITOLU I

DISPOŻIZZJONIJIET ĠENERALI

Artikolu 1

Suġġett u kamp ta' applikazzjoni

1.   Din id-Direttiva tistabbilixxi regoli dwar il-kwantitajiet nominali għal prodotti mqiegħda f'imballaġġi minn qabel. Għandha tapplika għal prodotti mballati minn qabel u mballaġġi minn qabel, kif definiti fl-Artikolu 2 tad-Direttiva 76/211/KEE.

2.   Din id-Direttiva m'għandhiex tapplika għal prodotti elenkati fl-Anness li huma mibjugħa fil-ħwienet mingħajr dazju għall-konsum barra l-Unjoni Ewropea.

Artikolu 2

Moviment Liberu tal-Merkanzija

1.   Ħlief kif previst fl-Artikoli 3 u 4, l-Istati Membri ma jistgħux, abbażi ta' raġunijiet marbuta mal-kwantitajiet nominali ta' l-imballaġġ, jirrifjutaw, jipprojbixxu jew jirrestrinġu t-tqegħid fis-suq ta' prodotti mballati minn qabel.

2.   Filwaqt li jirrispettaw il-prinċipji ddikjarati fit-Trattat u, b'mod partikolari, il-moviment liberu tal-merkanzija, l-Istati Membri li fil-preżent jippreskrivu kwantitajiet nominali mandatorji għal ħalib, butir, għaġin mhux frisk (dried pasta) u kafè jistgħu jkomplu jagħmlu dan sal-... (9).

Stati Membri li fil-preżent jippreskrivu kwantitajiet nominali mandatorji għaz-zokkor abjad jistgħu jkomplu jagħmlu dan sal- ... (10).

KAPITOLU II

DISPOŻIZZJONIJIET SPEĊIFIĊI

Artikolu 3

It-tqegħid fis-suq u l-moviment liberu ta' ċerti prodotti

L-Istati Membri għandhom jiżguraw li l-prodotti mniżżla fil-punt 2 ta' l-Anness u mħejjija f'imballaġġi minn qabel fil-meded elenkati fil-punt 1 ta' l-Anness huma mqiegħda fis-suq biss jekk huma mballati minn qabel fil-kwantitajiet nominali elenkati fil-punti 1 ta' l-Anness.

Artikolu 4

Aerosol dispensers

1.   L-aerosol dispensers għandhom jindikaw il-kapaċità totali nominali tal-kontenitur. L-indikazzjoni għandha tkun b'tali mod li ma toħloqx konfużjoni mal-volum nominali tal-kontenut.

2.   B'deroga mill-Artikolu 8 (1) (e) tad-Direttiva tal-Kunsill 75/324/KEE ta' l-20 ta' Mejju 1975 dwar l-approssimazzjoni tal-liġijiet ta' l-Istati Membri relatati ma' l-aerosol dispensers (11), prodotti li jinbiegħu f' aerosol dispensers m'hemmx għalfejn ikunu mmarkati bil-piż nominali tal-kontenut tagħhom.

Artikolu 5

Multipacks u mballaġġ minn qabel magħmul minn pakketti individwali li mhux intiżi li jinbiegħu separatament

1.   Għall-finijiet ta' l-Artikolu 3, meta żewġ imballaġġi minn qabel jew aktar individwali jikkostitwixxu mballaġġ multiplu (multi-pack), il-kwantitajiet nominali elenkati fil-punt 1 ta l-Anness għandhom japplikaw għal kull imballaġġ minn qabel individwali.

2.   Meta mballaġġ minn qabel huwa kompost minn żewġ imballaġġi individwali jew aktar li m'humiex intiżi għall-bejgħ separat, il-kwantitajiet nominali elenkati fil-punt 1 ta' l-Anness għandhom japplikaw għall-imballaġġ minn qabel.

KAPITOLU III

TĦASSIR, EMENDI U DISPOŻIZZJONIJIET FINALI

Artikolu 6

Tħassir

Id-Direttivi 75/106/KEE u 80/232/KEE għandhom jitħassru.

Artikolu 7

Emenda

Fl-Artikolu 1 tad-Direttiva 76/211/KEE, il-kliem “ħlief dawk imsemmija fid-Direttiva tal-Kunsill 75/106/KEE tad-19 ta' Diċembru ta' l-1974 fuq l-approssimazzjoni tal-liġijiet ta' l-Istati Membri li jirrigwardaw il-preparazzjoni permezz ta' volum ta' ċerti likwidi f'imballaġġ minn qabel, u” għandha tiġi mħassra.

Artikolu 8

Traspożizzjoni

1.   L-Istati Membri għandhom jadottaw u jippubblikaw mhux aktar tard minn ... (12), il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma' din id-Direttiva. Huma għandhom jinfurmaw b' dan lill-Kummissjoni minnufih.

Huma għandhom japplikaw dawk id-dispożizzjonijiet minn (13).

Meta l-Istati Membri jadottaw dawn il-miżuri, dawn għandu jkun fihom referenza għal din id-Direttiva jew ikunu akkumpanjati minn tali referenza fl-okkażjoni tal-pubblikazzjoni uffiċjali tagħhom. Il-metodi ta' kif issir tali referenza għandhom jiġu stabbiliti mill-Istati Membri.

2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġijiet nazzjonali li jadottaw fil-qasam kopert b'din id-Direttiva.

Artikolu 9

Rapportar, komunikazzjoni ta' derogi u monitoraġġ

1.   Il-Kummissjoni għandha tissottometti rapport dwar l-applikazzjoni u l-effetti ta' din id-Direttiva lill-Parlament Ewropew, lill-Kunsill u lill-Kumitat Ekonomiku u Soċjali Ewropew sa mhux aktar tard mill-... (14), u wara dan, kull għaxar snin. Fejn meħtieġ, ir-rapport għandu jkun akkumpanjat minn proposta għar-reviżjoni ta' din id-Direttiva.

2.   L-Istati Membri msemmija fl-Artikolu 2(2) għandhom jikkomunikaw lill-Kummissjoni qabel ... (13) is-setturi soġġetti għad-deroga msemmija f' dak il-paragrafu u l-perijodu ta' tali deroga, il-firxa ta' kwantitajiet nominali mandatorji applikati u l-intervall ikkonċernat.

3.   Il-Kummissjoni għandha timmonitorja l-applikazzjoni ta' l-Artikolu 2(2) abbażi tas-sejbiet tagħha stess u tar-rapporti mill-Istati Membri kkonċernati.

Artikolu 10

Dħul fis-seħħ

Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha fil-Ġurnal Uffiċjali ta' l-Unjoni Ewropea.

L-Artikoli 2, 6 u 7 għandhom japplikaw minn ... (13).

Artikolu 11

Destinatarji

Din id-Direttiva hija indirizzata lill-Istati Membri.

Magħmul fi Brussel,

Għall-Parlament Ewropew

Il-President

...

Għall-Kunsill

Il-President

...

----

(1)ĠU C 255, 14.10.2005, p. 36.

(2)  Opinjoni tal-Parlament Ewropew tat-2 ta' Frar 2006 (għadha mhux pubblikata fil-Ġurnal Uffiċjali), Pożizzjoni Komuni tal-Kunsill tal-4 ta' Diċembru 2006 u Pożizzjoni tal-Parlament Ewropew tal-... (għadha mhux pubblikata fil-Ġurnal Uffiċjali).

(3)ĠU L 42, 15.2.1975, p. 1. Direttiva kif emendata l-aħħar bl-Att ta' l-Adeżjoni ta' l-2003.

(4)ĠU L 51, 25.2.1980, p. 1. Direttiva kif emendata l-aħħar mid-Direttiva 87/356/KEE (ĠU L 192, 11.7.1987, p. 48).

(5)  [2000] ECR I-8749

(6)ĠU L 80, 18.3.1998, p. 27.

(7)ĠU L 46 21.2.1976, p. 1. Direttiva kif emendata bid-Direttiva tal-Kummissjoni 78/891/KEE (ĠU L 311, 4.11.1978, p. 21).

(8)ĠU C 321, 31.12.2003, p. 1.

(9)  Daħħlu id-data 60 xahar wara d-dħul fis-seħħ ta' din id-Direttiva.

(10)  Daħħlu id-data 72 xahar wara d-dħul fis-seħħ ta' din id-Direttiva.

(11)ĠU L 147, 9.6.1975, p. 40. Direttiva kif emendata l-aħħar bir-Regolament (KE) Nru 807/2003 (ĠU L 122, 16.5.2003, p. 36).

(12)  Daħħlu d-data 12-il-xahar wara d-dħul fis-seħħ ta' din id-Direttiva.

(13)  Daħħlu d-data 18-il-xahar wara d-dħul fis-seħħ ta' din id-Direttiva.

(14)  Daħħlu d-data 8 snin wara d-dħul fis-seħħ ta' din id-Direttiva.

----

ANNESS

KATEGORIJI (RANGES) TA' KWANTITAJIET NOMINALI TAL-KONTENUTI TA' L-IMBALLAĠĠI MINN QABEL

1.   Prodotti mibjugħa b'volum (Kwantità f' ml)

2.   Definizzjonijiet tal-prodotti

----

(1)ĠU L 179, 14.7.1999, p. 1. Regolament kif emendat l-aħħar bir-Regolament (KE) Nru 2165/2005 (ĠU L 345, 28.12.2005, p. 1).

(2)ĠU L 118, 4.5.2002 p. 1 Regolament kif emendat l-aħħar bir-Regolament (KE) Nru 1507/2006 (ĠU L 280, 12.10.2006, p. 9).

(3)ĠU L 149, 14.6.1991 p. 1. Regolament kif emendat l-aħħar bir-Regolament (KE) Nru 1882/2003 tal-Parlament Ewropew u tal-Kunsill (ĠU L 284, 31.10.2003, p. 1).

(4)ĠU L 160, 12.6.1989 p. 1. Regolament kif emendat l-aħħar bir-Regolament (KE) Nru 1882/2003.

----

DIKJARAZZJONI TAR-RAĠUNIJIET TAL-KUNSILL

I.   IINTRODUZZJONI

Fit-2 ta' Diċembru 2004, il-Kummissjoni bagħtet lill-Kunsill u lill-Parlament Ewropew proposta (1) għal Direttiva tal-Parlament Ewropew u tal-Kunsill li tistabbilixxi r-regoli dwar kwantitajiet nominali għal prodotti f'imballaġġ minn qabel, li tirrevoka d-Direttivi tal-Kunsill 75/106/KEE u 80/232/KEE, u li temenda d-Direttiva tal-Kunsill 76/211/KEE bbażata fuq l-Artikolu 95 tat-Trattat.

II.   OBJETTIVI

Id-Direttiva proposta timmira li tirrevoka d-Direttivi 75/106/KEE u 80/232/KEE, sabiex tabolixxi l-kwantitajiet nominali tad-daqsijiet tal-pakketti għall-parti l-kbira tas-setturi, sabiex iżżomm kwantitajiet nominali obbligatorji għal numru limitat ħafna ta' setturi u tinkludihom fi strument leġislattiv uniku. L-element prinċipali tad-Direttiva proposta huwa li tidderegola, minħabba li konsultazzjoni wiesgħa tal-partijiet interessati uriet li bosta argumenti huma favur il-liberalizzazzjoni tal-kwantitajiet nominali.

III.   POŻIZZJONI KOMUNI

Il-pożizzjoni komuni adottata mill-Kunsill parzjalment tirrifletti l-Opinjoni tal-Parlament Ewropew fl-ewwel qari. Xi wħud mill-emendi tal-Parlament kienu diġà inkorporati fil-proposta emendata tal-Kummissjoni.

Numru ta' emendi tal-Parlament kienu riflessi b'mod sħiħ jew parzjalment fil-pożizzjoni komuni.

Il-modifiki kollha għall-proposta emendata tal-Kummissjoni introdotti mill-Kunsill fil-pożizzjoni komuni tiegħu kienu aċċettati mill-Kummissjoni.

Lal-Kunsill u l-anqas il-Kummissjoni ma setgħu, madankollu, jaċċettaw l-emendi tal-Parlament Ewropew biex ikunu armonizzati d-daqsijiet f'setturi fejn dan mhuwiex il-każ bħalissa, jiġifieri l-ħalib, il-butir, il-kafè, l-għaġin, ir-ross u z-zokkor ismar.

Analiżi dettaljata tal-Pożizzjoni Komuni

Il-Kunsill aċċetta bis-sħiħ l-emendi 1,2, 4, 5, 8, 10 sa 12, 14 u fil-prinċipju l-emendi 3, 6, 7, 13, 16, għalkemm xi daqsxejn irriformulati.

Il-Kunsill ma jikkonsidrax li s-setturi tal-ħalib, tal-butir, tal-kafè, ta' l-għaġin, tar-ross u taz-zokkor ismar, li attwalment m'għandhomx daqsijiet mandatorji armonizzati, jeħtieġu firxa ta' kwantitajiet nominali tal-KE.

Il-Kunsill intorduċa, fl-Artikolu 2 (2), perijodu transitorju ta' ħames snin wara d-dħul fis-seħħ tad-Direttiva, li matulu d-daqsijiet nazzjonali li jeżistu attwalment jistgħu jinżammu għall-produzzjoni interna tal-ħalib, butir, kafè, għaġin niexef u ross kif ukoll għal perijodu ta' sitt snin għaz-zokkor abjad.

IV.   KONKLUŻJONI

Il-Kunsill jikkonsidra li l-pożizzjoni komuni tiegħu hija konformi ma' l-objettivi oriġinali tad-Direttiva proposta.

----

(1)  ĠU ...

(2)  ĠU ...

(3)  ĠU ...

(4)  ĠU ...

----